Pozdravljeni,

Danes imamo na urniku že drugo razredno uro na daljavo. Malce sem razočarana, ker se na moje prvo naslavljanje na vas ni s svojim razmišljanjem javil nihče. A nič zato, jaz še čakam, vi pa še vedno to lahko storite. ☺

Morda pa boste bolj navdušeni nad tem, da si ogledate posnetek zanimive igre, ki jo je uprizorilo Lutkovno gledališče Ljubljana. Naslov je Vihar v glavi. Dotika se življenja vaše generacije in bo zagotovo zanimiva tudi za vaše starše. Igrajo vaši vrstniki.

Trenutno je posnetek dostopen na povezavi <http://www.lgl.si/si/predstavitveni-video>.

Na povezavi <https://veza.sigledal.org/uprizoritev/vihar-v-glavi> si lahko preberete kratko predstavitev, s klikom (na desni strani) pa preletite gledališki list te predstave.

*Vabljeni k ogledu in seveda povratni informaciji!*

Imam pa še eno prošnjo. Nekateri učenci se niste javili še nobenemu učitelju. Prosim, storite to. Tako vam bomo lažje pomagali premagati ovire, ki so se vam morebiti postavile na pot.

Vesela pa sem, da ste nekateri pri tem zelo aktivni in le tako nadaljujte!

Še nasvet

Zelo pomembno je, da si kljub razmeram, kakršne so:

* vzamete čas za stvari, ki vas sproščajo,
* ohranjate stike s prijatelji, znanci, učitelji,
* naredite urnik in se ga držite,
* iščite lepe, pozitivne novice,
* namenite čas humorju,
* se gibate, četudi na balkonu ali v svoji sobi.

***ODLOČITE SE, DA ZMORETE, TAKO DELUJTE IN ZMOGLI BOSTE!* ☺**

Lepo se imejte!

Nevenka Šega